สังคมข่าวหุ้นเล็กเซียวหงส์
 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 30 มิถุนายน—พุธที่ 1 กรกฎาคม พ.ศ. 2558 ปรากฏการณ์ “แพนิกเซล” ทำให้ดัชนีหุ้นไทยเปิดตลาดรูดหนักกว่า 20 จุด ก่อนฟื้นตัวมาปิดที่ระดับ 1,511.19 จุด ลดลง 6.84 จุด แน่นอนว่าตัวการสำคัญอยู่ที่ “ปัญหากรีซ” กระทบชิ่งกันไปทั่วอย่างหลีกเลี่ยงไม่ได้
30 มิ.ย. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 30 มิถุนายน—พุธที่ 1 กรกฎาคม พ.ศ. 2558 ปรากฏการณ์ “แพนิกเซล” ทำให้ดัชนีหุ้นไทยเปิดตลาดรูดหนักกว่า 20 จุด ก่อนฟื้นตัวมาปิดที่ระดับ 1,511.19 จุด ลดลง 6.84 จุด แน่นอนว่าตัวการสำคัญอยู่ที่ “ปัญหากรีซ” กระทบชิ่งกันไปทั่วอย่างหลีกเลี่ยงไม่ได้
****หุ้น HPT ของ “อ้ายนิรันดร์ เชาว์กิตติโสภณ” เข้าซื้อขายตลาด mai วันแรก โชว์ฟอร์มสวย ราคาเปิด 1.44 บาท แต่ที่เด็ดกว่านั้นราคาวิ่งขึ้นปิดตลาด 2.64 บาท เรียกว่าเปิดสวยไม่พอ..ราคาปิด “สวยยิ่งกว่า” ทำให้ “กอบกู้ภาพลักษณ์หุ้นไอพีโอ” ให้กลับมาคึกคักอีกครั้ง แหม๊..ต้องยกเครดิตให้ “เสี่ยป้อม” สมภพ ศักดิ์พันธ์พนม ซีอีโอใหญ่ APM ในฐานะที่ปรึกษาทางการเงิน ที่วางหมากกลยุทธ์ได้สุดยอดจริงๆ
****หุ้น SUPER  ก้าวขึ้นผู้นำ “หุ้นโซลาร์ฟาร์ม” อย่างเต็มตัว ล่าสุดเดินหน้าลงทุน “โซลาร์ฟาร์มญี่ปุ่น” เฟสแรก 70 เมกะวัตต์ ช่วงไตรมาส 4/58 และลงทุนสร้างทั้งหมด 300 เมกะวัตต์ช่วงปี 2560 และวันนี้ (30 มิ.ย.) เตรียมเซ็นสัญญากู้เงินกับBBL จำนวน 6,700 ล้านบาท เพื่อร่วมทุนโซลาร์ฟาร์มญี่ปุ่น 131.6 เมกะวัตต์ เรียกว่าปลุกปั้นโซลาร์ฟาร์มเต็มพิกัดจริงๆ แบบนี้อีกไม่เกิน 2 ปี จะกลายเป็น “เจ้าพ่อโซลาร์” อย่างเต็มตัวแน่นอน
****หุ้น DIMET โผล่ขึ้นมาหลอกอีกแล้ว งานไม่ต้องคิดให้เปลืองสมอง “ขาใหญ่ไล่เพื่อออกของ” หลังติดมานาน จึงอาศัยจังหวะหุ้นขนาดเล็กเป็นที่สนใจจากนักเก็งกำไร แต่พลิกไปดูปัจจัยพื้นฐานยังไม่เห็นนัยสำคัญทำให้หุ้น DIMET ปรับขึ้นแรงเกือบชนซิลลิ่งได้ขนาดนี้…เอ้าใครชื่นชอบเสียวๆ เชิญตามสบายครับ
****วันนี้จับตา AMATAR (กองทรัสต์เพื่อการลงทุนในอสังหาริมทรัพย์และสิทธิการเช่าอมตะซัมมิทโกรท) เข้าซื้อขายวันแรก ดูแล้วไม่น่าคึกมากนัก แต่ไม่ใช่ว่าพื้น ฐานไม่ดี แต่ด้วยความเป็น “หน่วยลงทุน” ส่วนใหญ่อยู่ในมือกองทุนฯ ดังนั้นราคาคงไม่น่าจะหนี 10 บาท****หุ้นร้อนเข้าข่ายมาตรการกำกับการซื้อขายระดับ 1 (Cash Balance) นั่นคือใบสำคัญแสดงสิทธิ บริษัท วิค แอนด์ ฮุคลันด์ จำกัด (มหาชน) ครั้งที่ 1  หรือ WIIK-W1 เริ่มต้นวันที่ 30 มิ.ย. 58 และสิ้นสุด 3 ก.ค. 58
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆกับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 